runetrust/blame-folketinget-dk huggingface dataset:
Mads Olsen (SF), 2025-03-14:
Ministeren svarer på nogle af dem i høringsnotatet, og det ligner, at der er nogle enkelte imødekommelser, men det er yderst komplekst lovstof, og på flere af områderne er det simpelt hen svært at gennemskue, om det, ministeren siger, også til fulde adresserer bekymringerne.
Hans Kristian Skibby (DD), 2024-02-20:
Det er sund fornuft, og det er også det, der medvirker til, at vi samlet set kan have en målrettet overvågning af drikkevandet, og at vi også bedre kan lokalisere de steder, hvor der er de største risici forbundet med sikringen af drikkevandet imod det, der ikke skal komme i drikkevandet, altså naturligvis skadelige stoffer og alt muligt andet.
Kristian Thulesen Dahl (DF), 2012-02-08:
Jeg er interesseret i at høre, om man kan forestille sig, at der ville kunne blive lavet en eller anden model for en Tobinskat, som ville kunne få Socialdemokratiets støtte til at blive indført, også selv om det – i citationstegn– kun er i Europa, altså blandt EU-landene, og ikke på globalt plan.
Svend Auken (S), 2000-02-04:
Imidlertid skete der så det sidste sommer, efter dette forslag var lagt frem, at man i udenrigsministrenes råd - og det tror jeg hr. Keld Albrechtsen ved fra Europaudvalget - vedtog, at nu ville man afskaffe alle disse regler og erstatte dem med en generel regel, der også skulle gælde på dette område.
Lene Espersen (KF), 2009-02-26:
Men det er jo også sådan, at der, når vi laver forskellige råd, er en eller anden form for afvejning af både arbejdsgiver- og arbejdstagerinteresser, forbrugerinteresser og andet, hvilket gør, at der er begrænsninger på, hvor mange repræsentanter man kan fylde ind i rådet.
Bruno Jerup (EL), 2021-03-17:
Jeg vil også gerne lige understrege, i forhold til at der bliver snakket om de 7.000 pladser, at vi, selv om det er en faldende ungdomsårgang i en periode – det er dog forventningen, at den går op igen om ikke så mange år, det er kun lige en kortvarig nedgang – også tænker på, at vi skal have flere til at uddanne sig.
Jakob Sølvhøj (EL), 2016-01-19:
Jeg tror også, at det er rigtig klogt at tage en grundig drøftelse med Danske Handicaporganisationer, så vi er sikre på, at det, vi tilsyneladende kan blive enige om her i fællesskab, er noget, der også dækker handicapgrupperne ind, og sådan at vi er helt sikre på, at den måde, vi imødekommer forslaget på, anerkender og respekterer de ønsker, der er hos de handicappede borgere selv.
Svend Aage Jensby (V), 1998-02-17:
Jeg forventer, og det vil jeg bede forsvarsministeren eller udenrigsministeren bekræfte, at der hermed ikke er sat begrænsninger for transportflyets anvendelse, herunder at det f.eks. alene skal anvendes til transport af medicin og lign. og langt væk fra et eventuelt krigsområde.
Mattias Tesfaye (S), 2022-05-17:
Med forslaget ønsker vi at ramme personer, og det kunne også være personer med tilknytning til rocker-bande-miljøet, der kører rundt og tiltrækker sig opmærksomhed ved at køre alt for stærkt eller alt for langsomt med nedrullede vinduer og spille høj musik til stor gene og utryghed for dem, der bare leder efter en god aften i byen.
Inger Støjberg (V), 2019-04-12:
Herudover er vi forpligtet efter Den Europæiske Menneskerettighedskonvention, hvor det umiddelbart er vurderingen, at det i udgangspunktet vil være i strid med Kommissionen, hvis en person fratages statsborgerskab i tilfælde, hvor den pågældende ikke har statsborgerskab i et andet land eller er berettiget hertil.
Anne Valentina Berthelsen (SF), 2019-10-08:
Det er jo forligskredsen bag fødevareforlig IV, som SF er med i, som har godkendt at udvide ordningen om rekvireret vejledning til også at gælde på økologiområdet, og i forhold til at etablere en tilsvarende ordning på veterinærområdet er det jo en opfølgning på veterinærforlig III, som vi også sidder med i.
Thomas Skriver Jensen (S), 2026-02-17:
Hvis der er et reelt ønske fra Radikale Venstres side om at ændre på noget i dansk svineproduktion, hvis der er reelt ønske om at lave noget politik, som er bedre, eller hvis man føler, at en aftale, vi har lavet, ikke bliver overholdt, hvorfor siger man det så ikke?
Keld Albrechtsen (EL), 2003-02-25:
Jeg er ked af at måtte sige det på den måde, men sådan tegner billedet sig, og det kan regeringen gøre, så længe Dansk Folkeparti vil gå under åget, så har den jo flertal til det, og vi andre kan ikke gøre andet end at kritisere alle de nedskæringer, der kommer.
Pernille Rosenkrantz-Theil (S), 2019-12-06:
Så på den måde kan man sige, at den der dobbelte utydelighed, der så kan komme, kan gøre det fuldstændig umuligt for et barn, og man kan jo blive helt rundtosset ved tanken om så at skulle finde ud af at være en del af det, der foregår i en skolegård.
Bertel Haarder (V), 2010-03-16:
Der bliver kortere sagsbehandlingstider, da patientombuddet overtager embedslægernes del af sagsoplysningen, og så tilbydes patienterne en lokal dialog med regionen, og det kan jo føre til, at sagen klares, uden at man skal igennem en længere proces, men kan selvfølgelig også i det tilfælde, hvor det alligevel ender med en længere proces, forsinke en lille smule.
Nick Hækkerup (S), 2008-06-04:
Det sidste er jo præcis en følgesætning - i det omfang det sker - for det, der er tale om her, er alene, at den tilbagevirkende kraft begrænses til fremsættelsestidspunktet, nemlig den 30. maj, og det vil sige, at det er en relativt kort periode, og at det alene handler om, at der ikke er andre - efter at det nu er bragt til offentlighedens kendskab, at den her mulighed er der - der benytter lejligheden til at smutte igennem før tredjebehandlingen.
Claus Hjort Frederiksen (V), 2018-03-15:
Grunden til, at placeringen i FE, Forsvarets Efterretningstjeneste, er den rigtige, er, at de cyberangreb, der kommer på kritisk infrastruktur, jo ikke kommer fra Danmark, de kommer fra udlandet, de kommer fra de store lande, og det er jo netop en udenrigsefterretningstjenestes opgave at beskytte Danmark mod den slags angreb.
Lars Løkke Rasmussen (V), 2019-04-02:
Det engagement, der er derude, er jo både et individuelt engagement i at gøre noget anderledes i ens egen hverdag, men det er også et engagement rettet mod Christiansborg, der minder os politikere om, at vi er nødt til at træffe ambitiøse og effektive beslutninger rettet mod de alvorlige klimaproblemer.
Lene Espersen (KF), 2008-05-29:
Som jeg vil vende tilbage til, har det været meget vigtigt for mig at sikre, at vurderingen af, om der konkret er behov for regler om redningsmateriel, livreddere osv., og hvilke konkrete tiltag der i givet fald skal tages, er en vurdering, der bedst foretages lokalt.
Astrid Krag (SF), 2010-05-26:
Jeg mener, at jeg har set tal, der viser, at halvdelen af de udenlandske kvinder, der kommer på kvindekrisecentrene, har ophold i Danmark i kraft af deres mands opholdstilladelse, altså fordi de er i ægteskab, eller fordi de er her på et kortvarigt turistvisum, og det er jo typisk nogle, der, ligesom hr. Naser Khader beskriver det, er her med henblik på at indgå et ægteskab.
Ole M. Nielsen (KRF), 2001-03-02:
Det er så det, det er. Jeg synes, det er værre, og det synes jeg direkte er noget roderi, at de seks elementer er opført i forskellig rækkefølge i henholdsvis lovforslaget, i bemærkningerne og i den skriftlige fremsættelse, så når man sådan skal sidde og finde ud af tingene og ikke har alt for meget tid, hvad vi jo ikke har i de små partier, så bliver man fuldstændig forvirret og skeløjet og skizofren.
Rasmus Jarlov (KF), 2016-04-19:
Jeg føler i hvert fald, at hvis man snakker om usikkerhed og om, at man ikke kan styre fremtidsscenarier, så er det noget mere sikkert at være med i en militær aktion, hvor man beholder våbnene på egne hænder og så stopper med at bruge dem, når man synes, at man er færdig, i stedet for at de skal være dernede og foræres til nogle grupperinger, som vi ikke har kontrol med.
Anne-Mette Winther Christiansen (V), 2006-12-12:
Vi kunne jo også med den seneste kampagne konstatere, at der var rigtig mange mænd, som ringede ind både for at anmelde mistænkeligheder, og fordi nogle af dem faktisk selv havde behov for hjælp til at komme ud af det behov, som de oplevede at de havde for at opsøge prostituerede.
Ole Vagn Christensen (S), 2009-04-15:
I forlængelse af den argumentation, man fremfører, om faldet i 2001, og at den gennemsnitlige sagsbehandlingstid er blevet kortere, er jeg nødt til at spørge ministeren: Var der nogen i 2001, der blev fortalt, at de ikke kunne få deres dagpenge, fordi de blev ledige?
Morten Østergaard (RV), 2015-04-14:
Derfor vil det også være vores ambition at se, om vi ikke i de forhandlinger, der skal være om en kommuneaftale, kan sikre, at vi får en pulje til vanskeligt stillede kommuner, der giver mulighed for at håndtere også nogle af de udfordringer, der er afledt af det her.
Trine Mach (SF), 2015-05-19:
Vi vil derfor gerne lægge ud med at bede regeringen redegøre for sin familiepolitik generelt og for, hvordan den agter at gøre noget for pressede børnefamilier i Danmark med ubalance mellem arbejds- og familieliv, herunder hvilke initiativer regeringen påtænker at tage, og regeringens holdning til mulighederne eksempelvis for en bedre fordeling af arbejdet og for omsorgsdage efter en model a la den svenske og øvrig inspiration fra de omkringliggende lande.
Finn Sørensen (EL), 2018-11-01:
Vil ordføreren ikke nok overveje, om det nu også er så sundt at rende i hælene på Dansk Folkeparti af frygt for at blive skældt ud af dem; at man går med på noget, der vil være fuldstændig ødelæggende for mulighederne for at få de mennesker ud af kriminalitet?
Lykke Friis (V), 2011-05-13:
Vi har samlet de lande og diskuterer ikke alene det med de 30 pct., men diskuterer også, hvad vi skal gøre på et globalt niveau med hensyn til klimaforhandlingerne, vi diskuterer anden forpligtelse i forbindelse med Kyotoaftalen for også lige at kaste det ind, og også, hvad vi gør med EU's langsigtede mål, altså om man skal have milepæle i 2020, 2030 og 2040 og derudaf.
Svend Auken (S), 2001-02-22:
Og hvis man har meget dybstrøelse og alt det, som jeg i øvrigt har sympati for, så forstærker det, det mindsker ikke ammoniakfordampningen fra den pågældende produktion. Vi vil ikke under nogen omstændigheder lave regler, der sondrer mellem ammoniakfordampning fra bønder, vi godt kan lide, i forhold til ammoniakfordampning fra bønder, vi ikke kan lide af den ene eller den anden grund.
Karsten Hønge (SF), 2015-12-17:
Det er et stærkt fundament, at organisationerne på arbejdsmarkedet indgår solide aftaler, men skal aftalerne have effekt og legitimitet, forudsætter det både stærke organisationer, og at vi overalt gør en indsats for at holde hånden under det civiliserede, det regulerede arbejdsmarked.
Marcus Knuth (KF), 2022-10-06:
Men så var der også et meget spændende øjeblik i går, da Radikale Venstre holdt et pressemøde, hvor man ville annoncere, hvem man nu vil pege på som statsminister, og vi ventede jo i spænding, fordi De Radikale vil have en regering hen over midten, og fordi det jo er på grund af statsministeren, at vi har valg nu – om man har tillid eller ej, kan jeg så ikke helt definere – og så var det jo alligevel statsministeren, man ville pege på.
Lars Løkke Rasmussen (V), 2002-03-12:
Noget andet er, at regeringen har nedsat et udvalg under Indenrigs- og Sundhedsministeriet, der har til opgave at implementere en omlægning af det kommunale budget- og regnskabssystem, en omlægning, der bl.a. indebærer en obligatorisk omkostningsregistrering, herunder indførelse af obligatoriske regler om optagelse af materielle anlægsaktiver, f.eks. bygninger og andre større anlæg, på kommunernes status.
Troels Lund Poulsen (V), 2008-04-23:
Der er en lang række forskellige virkemidler, som jeg arbejder med, men hvorvidt lige netop dette spørgsmål så vil indgå, er det for tidligt at sige noget konkret om, men jeg går generelt efter at løse nogle af de klare udfordringer, vi står over for, og der er selvfølgelig også nogle udfordringer med hensyn til vores luftkvalitet.
Hans Kristian Skibby (DF), 2018-01-23:
Altså, ordføreren reflekterede lige før over spørgsmålene fra Liberal Alliances ordfører, hr. Joachim B. Olsen, om Fannie Mae osv., hvor det var, at folk bare kunne hænge nøglen på væggen og sige: Jeg ønsker ikke længere at eje dette hus, nu ejer realkreditinstituttet så den pågældende ejendom.
Pernille Skipper (EL), 2014-01-31:
Så det er ikke, fordi jeg siger, at det ikke ville være et nyttigt redskab, men jeg siger også, at der også kan være nogle risici forbundet med det; det er, hvad skal man sige, ikke sådan en sandhedskugle, man kan åbne op, og så sige, at nu ved man, præcis hvem gerningspersonen er, blot fordi der er noget dna.
Flemming Møller Mortensen (S), 2009-03-18:
Ministeren siger, at den kapacitet enten kan være et spørgsmål om, at der kan være mangel på faglighed - og det er det, som ministeren siger kan accepteres - men ministeren siger også, at det ikke kan accepteres, at det sker med baggrund i noget fysisk, og dermed være sagt, at der er en underkapacitet i forhold til de intensive sengepladser.
Karsten Nonbo (V), 2013-04-12:
Så hvis man købte nogle flere af dem, altså af de ubemandede, som fylder mindre, og som ses mindre, og man bare brugte dem til vejarbejder – så kunne de stå i forbindelse med vejarbejdet – købte man ekstra ind af dem, så er jeg lige ved at tro, at det var den bedste investering, man overhovedet kunne lave.
Sonja Mikkelsen (S), 1998-06-11:
Så skal jeg oplyse i forhold til det spørgsmål, fru Margrete Auken nævnte omkring personalets vilkår, at organisationerne har været inddraget fuldt ud i alle detaljer i denne sammenhæng, og at der ligger en forståelse med organisationerne om, at de ting er i orden, og at man her har tilgodeset medarbejderne også i relation til de aftaler, de har, og de muligheder, de har, også for at forhandle sig til aftaler i fremtiden.
Ida Auken (S), 2013-03-12:
Så må vi sige, at som bødeniveauet historisk set har været, har det været for uensartet og generelt alt for lavt; man har kunnet få bøder på nogle få tusinde kroner for ulovligheder, der er begået i erhvervsmæssig sammenhæng, og det vil sige, at de har haft en meget begrænset præventiv effekt.
Frank Aaen (EL), 2005-04-26:
Det er jo klart, at når man er liberalist, og når man synes, at det vigtigste her i verden er, at bankerne får nogle gebyrskruer, de kan skrue på, så de kan tjene endnu flere penge, end de gør i forvejen, så må man selvfølgelig være imod Enhedslistens forslag.
Kim Andersen (V), 2008-11-06:
Politiets handlingsplan til en forstærket indsats mod rockerkriminalitet, ligesom Al Capone-modellen, hvor man følger pengene, hvor Statsadvokaturen for Særlig Økonomisk Kriminalitet er involveret, hvor skattemyndighederne er involveret, er med til, at man kan slå ned dér, hvor kriminalitetens arnested er, dér, hvor pengene bliver skabt, at man kan slå ned og fratage de elementer, som vil andre det ondt, og som kun vil leve højt og flot og i luksus af kriminalitet på andres bekostning, deres levebrød.
Zenia Stampe (RV), 2020-06-03:
Og det vil jo sige, at alle de ting, vi havde prioriteret i vores finanslovudspil, alle de ting, vi havde fundet penge til, er der pludselig ikke så mange penge til, og vi sidder sammen med andre partier og har pludselig ikke lige så mange penge, som vi havde, da vi selv legede finanslov med vores eget udspil.
Morten Messerschmidt (DF), 2009-02-19:
Derfor er spørgsmålet: Når nu Revisionsretten kommer frem til, at på 87 pct. af de områder, der er i budgettet, findes der fejl, så er det altså ikke nok til, at Venstre siger eller overvejer, at man måske skal stemme imod og sige, at det her kan man simpelt hen ikke lægge stemmer til, det kan man simpelt hen ikke give en blåstempling: I er stemt hjem, gør det bedre!
Magnus Heunicke (S), 2024-11-13:
Som jeg nævnte, har vi næsten alle steder, også i andre dele af Miljøstyrelsens ressort, som også udfører vigtige miljøindsatser, en årlig 2-procentseffektivisering, hvor man skal arbejde 2 pct. smartere, altså effektivisere for 2 pct. hvert år.
Claus Larsen-Jensen (S), 2001-04-27:
Forslag til vedtagelse: »Folketinget henviser til vedtagelserne om international handel, navnlig V 12 af 23. april 1998, V 81 af 11. maj 1999 samt V 16 af 4. november 1999, og opfordrer regeringen til i samspil med Folketingets Europaudvalg, aktivt at støtte igangsætning af en omfattende WTO-forhandlingsrunde, hvor der arbejdes for: - at de mindst udviklede lande hurtigst muligt får helt fri markedsadgang gennem bl.a. afskaffelse af handelsforvridende landbrugsstøtte, under hensyn til at udviklingslandene kan opretholde/sikre en vis landbrugsproduktion til forsyning af egen befolkning - at der gives øget teknisk og økonomisk bistand til verdens fattigste lande til at indgå i verdensøkonomien, herunder til deres deltagelse i WTO, - at handelspolitikken støtter fattigdomsbekæmpelse i udviklingslandene, - at det i TRIPS-aftalerne sikres, at udviklingslandene gives adgang til medicin, - at der findes WTO-medholdige løsninger på handelstvisterne mellem EU og USA, - at der skabes større gennemsigtighed og åbenhed i WTO's arbejde samt etableres en parlamentarisk forsamling i WTO.«
Peter Hummelgaard (S), 2022-02-02:
Dels har vi lavet en trepartsaftale om mangel på arbejdskraft i efteråret, dels nu her en reformpakke med initiativer om udenlandsk arbejdskraft, flere dimittender i arbejde, mindre modregning for pensionister og pensionisters ægtefæller, der arbejder, og et beskæftigelsesfradrag, der skal gøre det mere attraktivt at tage en ekstra tørn på arbejdsmarkedet.
Troels Ravn (S), 2016-11-30:
Gør det indtryk på ministeren, når Ulla Højmark Jensen og Mette Træden Pedersen i bladet Vejlederen skriver, at unge, der bliver vurderet som ikkeuddannelsesparate, oplever uddannelsesparathedsvurderingen som en stempling og et nederlag, som kan stille dem i en marginaliseret position i forhold til deres klassekammerater?
Frode Sørensen (S), 2006-10-24:
Ville det ikke være endnu bedre, at man styrkede de otte informationskontorer, der er rundtomkring, og måske sagde: Vi tager nogle centrale midler og fører ud og får endnu flere informationskontorer, så vi på den måde kommer meget, meget tæt på de nordiske borgere og dermed også får skabt en større folkelighed og interesse omkring det nordiske samarbejde?
Mikkel Bjørn (DF), 2024-12-05:
Skal det forstås sådan, at hvis Det Konservative Folkeparti får et svar fra ministeren, der siger, at det vil være konventionsstridigt at forhindre de her beboere – udvisningsdømte kriminelle – i at have en bil, så vil Det Konservative Folkeparti stemme imod forslaget?
Lone Møller (S), 2003-09-04:
Fru Birthe Skaarup må være ærlig og sige, at det tilbød vi at ændre i et ændringsforslag. Så vil jeg gerne spørge fru Birthe Skaarup: Er det ikke korrekt, at den udvidelse, som ingen af os jo kan være uenig om - selvfølgelig er det da fint med kvalitetsstandarder for information, for ernæring og for alt muligt - formentlig først vil blive implementeret i 2005 og 2006, hvorimod vi kunne gå i gang med hygiejnen den 1. april 2004. Så lad være at stå her og bild befolkningen ind, at der manglede noget, og at Dansk Folkeparti derfor ikke kan være med.
Brian Mikkelsen (KF), 2015-10-22:
Og uanset hvilket politisk ståsted vi har, må det vigtigste jo trods alt være at sørge for, at man er selvforsørgende, at man kan klare sig selv og forsørge sin familie, hvis det er muligt, men jo også at sørge for, at man har mulighed for at få et job, i stedet for at skabe så generøse ordninger, at de holder folk væk fra aktiv beskæftigelse.
Henning Hyllested (EL), 2016-04-14:
Trods alle besværgelserne, som er i bemærkningerne til beslutningsforslaget om trafiksikkerhed, så er vi ikke i tvivl om, at det vil have negative konsekvenser for trafiksikkerheden at slippe 16-årige løs på f.eks. små motorcykler, som kan køre, ja, i hvert fald omkring 100 km/t.
Anita Knakkergaard (DF), 2009-12-08:
Og derfor synes vi, det er væsentligt for eftertiden, at vi også får sparet på vores drikkevand, at det ikke bliver brugt urimeligt, som det mange gange gør, bl.a. til massevis af bade og forskellige andre ting, men at man måske lige stopper op og siger: Vi kan vist godt lige tænke os om.
Thor Pedersen (V), 1998-12-17:
Vi er meget tilfredse med, at det er lykkedes at gøre det tilsvarende mere fordelagtigt at fortsætte med en aktiv indsats som pensionist, idet grænsen for, hvad man må tjene ved siden af folkepensionen, er hævet, samtidig med at modregning i pensionen som følge af anden indkomst er halveret.
Poul Nødgaard (DF), 1998-01-23:
Jeg vil nok sige, at lægerne har meget at lære endnu, men når jeg tænker på, at da jeg var barn, var en læge en person, man dårlig turde snakke til, så vil jeg have lov at sige, at der er sket visse fremskridt i Danmark, for i dag er de fleste læger jo meget jævne og ligefremme mennesker, man kan tale med om tingene.
Benny Engelbrecht (S), 2010-03-17:
Jeg ved godt, at ministeren tidligere har udtalt i pressen, at det er vigtigt, at de danske forbrugere træffer deres valg på et oplyst grundlag, og jeg er faktisk meget enig med ministeren på det punkt, men det, som er afgørende, er naturligvis, at vi rent faktisk sikrer, at den nødvendige information så er til stede.
Søren Pape Poulsen (KF), 2017-04-25:
Jeg synes egentlig i hvert fald, jeg sådan i min tale ret tydeligt prøvede at sige, at der er nogle lodder i den ene kurv og nogle lodder i den anden kurv, og at jeg bare synes, at vi skal tage sikkerhedsperspektivet i betragtning.
Thomas Jensen (S), 2012-06-13:
Så vil jeg også bare lige knytte en kort kommentar, for nu har fru Birthe Rønn Hornbech jo siddet i Folketinget i mange år, og jeg ved ikke, om fru Birthe Rønn Hornbech på et tidspunkt har arbejdet aktivt for, at der også skulle findes en retspleje omkring SKATs medarbejderes muligheder og beføjelser.
Kaare Dybvad Bek (S), 2024-04-05:
Og det er ikke noget, man har taget til sig, men det ændrer jo ikke ved, at vi opgør det på den måde, fordi vi synes, det er ekstremt vigtigt, at vi finder ud af, at hvis f.eks. kvinder fra det sydlige Afrika i virkeligheden har høj beskæftigelse, og hvis mænd, der kommer fra Sri Lanka eller Vietnam, i virkeligheden har lav kriminalitet, så skal det jo ikke rodes sammen med det andet, og den her udfordring tror jeg vi er enige om.
Charlotte Antonsen (V), 2007-10-11:
Altså, for det første er det meget klart, at der i bestemmelserne, forud for at regeringskonferencen gik i gang, var lagt op til, at de nationale parlamenter skulle have yderligere indflydelse, ved at de fremover simpelt hen får tilsendt alle forslagene fra EU og bliver hørt umiddelbart, om de mener, at det pågældende EU-forslag ligger inden for EU’s rammer, eller om det går for tæt på nationalstaten.
Keld Albrechtsen (EL), 2003-12-10:
»Kan ministeren oplyse, hvad regeringen på mødet i Den Stående Komité for Fødevarekæden og Dyresundhed den 8. december 2003 har gjort for at efterleve folketingsbeslutning nr. B 6 fra den 27. maj 2003, herunder navnlig i sagen om ansøgning om tilladelse til markedsføring af sukkermajs af genetisk modificeret majs Bt11?«
Finn Sørensen (EL), 2017-04-28:
For den form for uddannelse, som nævnes her af SF – danskundervisning, almene skolekundskaber, samfundsforhold osv. – er jo det, der er porten til videre opkvalificering og dermed også porten til et varigt job på nogle gode løn- og arbejdsvilkår, så man kan forsørge sig selv. Det, som regeringen og de borgerlige partier siger her, er faktisk, at det er meget, meget bedre at fastholde disse kvinder i nogle lavtlønsjob, ufaglærte job, og sådan set spænde ben for, at de kan få de kvalifikationer, der både vil give dem en stærkere stilling i hjemmet og en stærkere stilling på arbejdsmarkedet.
Helge Vagn Jacobsen (RV), 2015-03-17:
Det, som det kan medvirke til, er jo en stigning på boligerne på en måde, så vi får en ny boligboble, og der så sker det igen, som der jo skete i 00'erne, som gjorde, at danske boligejere faktisk blev stavnsbundet til deres boliger, fordi værdien pludselig faldt så meget, så man faktisk ikke havde noget værdi tilbage i sin bolig og derfor ikke kunne komme af med den.